CELEX: 62014CA0558
Language: hr
Date: 2016-04-21 00:00:00
Title: Predmet C-558/14: Presuda Suda (četvrto vijeće) od 21. travnja 2016. (zahtjev za prethodnu odluku koji je uputio Tribunal Superior de Justicia del País Vasco – Španjolska) – Mimoun Khachab protiv Subdelegación del Gobierno en Álava (Zahtjev za prethodnu odluku — Direktiva 2003/86/EZ — Članak 7. stavak 1. točka (c) — Spajanje obitelji — Uvjeti za ostvarenje prava na spajanje obitelji — Stabilna, redovita i dovoljna novčana sredstva — Nacionalni propis koji dopušta procjenu vjerojatnosti da će sponzor zadržati svoje izvore prihoda — Sukladnost)

13.6.2016   
            
            
               HR
            
            
               Službeni list Europske unije
            
            
               C 211/16
            
         
      Presuda Suda (četvrto vijeće) od 21. travnja 2016. (zahtjev za prethodnu odluku koji je uputio Tribunal Superior de Justicia del País Vasco – Španjolska) – Mimoun Khachab protiv Subdelegación del Gobierno en Álava
      (Predmet C-558/14) (1)
      
      ((Zahtjev za prethodnu odluku - Direktiva 2003/86/EZ - Članak 7. stavak 1. točka (c) - Spajanje obitelji - Uvjeti za ostvarenje prava na spajanje obitelji - Stabilna, redovita i dovoljna novčana sredstva - Nacionalni propis koji dopušta procjenu vjerojatnosti da će sponzor zadržati svoje izvore prihoda - Sukladnost))
      (2016/C 211/19)
      Jezik postupka: španjolski
      
         Sud koji je uputio zahtjev
      
      Tribunal Superior de Justicia del País Vasco
      
         Stranke glavnog postupka
      
      
         Tužitelj: Mimoun Khachab
      
         Tuženik: Subdelegación del Gobierno en Álava
      
         Izreka
      
      Članak 7. stavak 1. točku (c) Direktive Vijeća 2003/86/EZ od 22. rujna 2003. o pravu na spajanje obitelji treba tumačiti na način da nadležnim tijelima države članice dopušta da utemelje odbijanje zahtjeva za spajanje obitelji na procjeni vjerojatnosti zadržavanja stabilnih, redovitih i dovoljnih novčanih sredstava kojima sponzor mora raspolagati radi uzdržavanja sebe i članova svoje obitelji, bez pribjegavanja sustavu socijalne pomoći te države članice, tijekom godine nakon datuma podnošenja tog zahtjeva, pri čemu se ta ocjena temelji na razvoju sponzorovih izvora prihoda tijekom šest mjeseci koji su prethodili tom datumu.
      
         (1)  SL C 46, 9. 2. 2015.